proxectonos/corpus_dominio_legal_administrativo_tmp huggingface dataset:
ORDE do 28 de novembro de 2006 pola que se fai pública a ampliación do importe existente para a concesión das compensacións financeiras aos mexilloeiros e mariscadores derivadas da paralización temporal da actividade como consecuencia de biotoxinas mariñas convocadas pola Orde do 4 de xaneiro de 2006 e modificada pola Orde do 19 de setembro de 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/12/2006

A Orde do 4 de xaneiro de 2006 pola que se establecen as bases reguladoras para a concesión de compensacións financeiras aos mexilloeiros e mariscadores derivadas da paralización temporal da actividade como consecuencia de biotoxinas mariñas, modificada pola Orde do 19 de setembro de 2006, estipula no seu artigo 2 o importe máximo da contía das compensacións financeiras que ao seu abeiro poderán ser concedidas aos seus solicitantes.
Unha vez revisados os expedientes presentados ao amparo da devandita orde, comprobouse que o importe total solicitado destas axudas superaba sobradamente a existencia de crédito, o que faría imposible atender a demanda da maior parte das solicitudes presentadas.
Non obstante, e como consecuencia de que con posterioridade á publicación da orde foi aprobada unha incorporación de crédito, o importe inicialmente dotado pode ser incrementado, o que permitiría achegar as axudas a un maior número de beneficiarios.
Tendo en conta o indicado no artigo 2 da Orde do 4 de xaneiro de 2006, o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente é polo que cómpre ampliar o importe da contía máxima das compensacións financeiras que poderán ser concedidas ao abeiro da referida Orde do 4 de xaneiro de 2006 coa finalidade de achegalas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima das compensacións financeiras que se van conceder ao abeiro da Orde do 4 de xaneiro de 2006 (DOG nº 5, do 9 de xaneiro) en 750.000,00 euros, con cargo á aplicación 14.03.614B.770.2 e en 1.200.000,00 euros, con cargo á aplicación 14.03.614B.780.1 dos orzamentos xerais da Comunidade Autónoma de Galicia.
Segundo.-A presente modificación non afecta o prazo para a presentación de solicitudes establecido na Orde do 19 de setembro de 2006, que modifica a do 4 de xaneiro.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de novembro de 2006.
Carmen Gallego Calvar
Conselleira de Pesca e Asuntos Marítimos
CORRECCIÓN de erros.-Orde do 14 de decembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de novembro do ano en curso.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 18/12/2006

Advertido erro na citada orde publicada no Diario Oficial de Galicia número 240, do venres 15 de decembro, cómpre facer a seguinte corrección:
-Na páxina 18.252, no anexo II, no cadro onde di:
«AUTORIZO:
De conformidade co artigo 13.4º da Lei 4/2006, do 30 de xuño, de transparencia e de boas prácticas...».
Debe dicir:
«AUTORIZO:
1º De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a consellería publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para a tratamento necesario dos datos dos beneficiarios e da súa publicación na citada páxina web.
2º A Consellería de Innovación e Industria, para incluír e facer público, nos rexistros de axudas, subvencións, e convenios e de sancións, regulados no Decreto 132/2006, do 27 de xullo, os datos relevantes referidos ás axudas e subvencións recibidas, así como ás sancións impostas».
CORRECCIÓN de erros.-Orde do 14 de decembro de 2006 pola que se desenvolven as medidas urxentes previstas no Decreto 227/2006, do 7 de decembro, para a reparación dos danos que, causados polas inundacións acaecidas en Galicia durante o pasado mes de novembro, afectasen a rede de estradas locais.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 18/12/2006

Advertido erro na devandita orde publicada no Diario Oficial de Galicia nº 240, do venres 15 de decembro de 2006, cómpre realizar a seguinte corrección:
Na páxina 18.247, no artigo 3º, na aplicación orzamentaria, onde di: «08.03.413B.610.1», debe dicir: «08.03.413B.610.0».
RESOLUCIÓN do 15 de decembro de 2006, do Servizo Galego de Promoción da Igualdade do Home e da Muller, pola que se modifica a do 13 de marzo de 2006 pola que se regulan as bases reguladoras que rexerán as axudas e subvencións a entidades locais e a entidades de iniciativa social para o desenvolvemento de programas destinados á promoción da muller.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 18/12/2006

Por Resolución do 13 de marzo de 2006, publicada no Diario Oficial de Galicia do 21 de marzo de 2006, do Servizo Galego de Promoción da Igualdade do Home e da Muller, organismo autónomo adscrito á Secretaría Xeral da Igualdade e dependente da Vicepresidencia da Igualdade e do Benestar, convocáronse subvencións destinadas a entidades locais e a entidades de iniciativa social para o desenvolvemento de programas destinados á promoción da muller.
O artigo 2º da citada resolución establece os orzamentos destinados ao financiamento das axudas que se concedan, non obstante, a disposición adicional primeira dispón que se poderán ditar concesións complementarias cando se produza ampliación, logo da publicación, do crédito inicialmente consignado.
A existencia de dispoñibilidades orzamentarias adicionais na aplicación 05.80.212A.480.3, que cómpre dedicar ao financiamento de programas incluídos no ámbito da convocatoria por teren semellante finalidade, permite incrementar os créditos inicialmente previstos, polo que, en uso das facultades que teño atribuídas,
DISPOÑO:
Artigo único.
Primeiro.-Amplíanse os créditos asignados nas bases reguladoras das subvencións destinadas a pro
gramas de promoción da muller na contía de 183.200 euros con cargo á partida orzamentaria 05.80.212A. 480.3 dos orzamentos do organismo para o exercicio 2006.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta resolución entrará en vigor o día seguinte ao da súa publicación.
Santiago de Compostela, 15 de decembro de 2006.
Ana Luísa Bouza Santiago
Directora do Servizo Galego de Promoción
da Igualdade do Home e da Muller
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 14 de decembro de 2006 pola que se establecen as bases reguladoras e se convoca a concesión de axudas destinadas a sufragar os gastos extraordinarios en que incorresen as entidades locais como consecuencia directa das inundacións acaecidas no mes de novembro do ano en curso en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/12/2006

Advertido erro na citada orde publicada no Diario Oficial de Galicia número 240, do venres 15 de decembro, cómpre facer a seguinte corrección:
-Na páxina 18.242, no anexo, no cadro onde di: «AUTORIZO:
De conformidade co artigo 13.4º da Lei 4/2006, do 30 de xuño, de transparencia e de boas prácticas...».
Debe dicir:
«AUTORIZO:
1º De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a consellería publicará na súa páxina web oficial a relación dos beneficiarios e o importe das axudas concedidas, polo que a presentación da solicitude leva implícita a autorización para a tratamento necesario dos datos dos beneficiarios e da súa publicación na citada páxina web.
2º A Consellería de Presidencia, Administracións Públicas e Xustiza, para incluír e facer público, nos rexistros de axudas, subvencións, e convenios e de sancións, regulados no Decreto 132/2006, do 27 de xullo, os datos relevantes referidos ás axudas e subvencións recibidas, así como ás sancións impostas».
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 29 de novembro de 2006 pola que se procede á publicación das subvencións concedidas en virtude da Orde do 3 de abril de 2006 pola que se convocan subvencións a empresas privadas para a reforma e mellora da infraestrutura hoteleira.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/12/2006

De conformidade co disposto no artigo 18.1º da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 3 de abril de 2006 pola que se convocan subvencións a empresas privadas para a reforma e mellora da infraestrutura hoteleira e que superan os 3.000 euros.
Finalidade da axuda: a subvención dos gastos das accións encamiñadas á reforma e mellora da infraestrutura hoteleira.
Norma reguladora: Orde do 3 de abril de 2006 pola que se convocan subvencións a empresas privadas para a reforma e mellora da infraestrutura hoteleira (Diario Oficial de Galicia nº 92, do 15 de maio).
Crédito orzamentario: 1.860.384 euros na aplicación orzamentaria 10.06.651A.770.2, distribuídos en 3 anualidades, a saber, no ano 2006, 543.229 euros, no ano 2007, 516.155 euros, e no ano 2008, 801.000 euros.
Beneficiarios da subvención cunha contía superior a 3.000 euros e importe da axuda concedida a cada un deles expresada en euros, por orde alfabética:
Santiago de Compostela, 29 de novembro de 2006.
Fernando Xabier Blanco Álvarez
Conselleiro de Innovación e Industria
ANEXO
SUBVENCION
BENEFICIARIO
2006
2007
2008
TOTAL
ANTELO GERPE, MARIA
40.093,30
38.095,09
59.118,22
137.306,61
SUBVENCION
BENEFICIARIO
2006
2007
2008
TOTAL
ARYEREP, S.L.
29.879,84
28.390,66
44.058,30
102.328,80
CAAMAÑO Y ANIDO, S.L.
63.583,10
60.414,18
93.754,32
217.751,60
CHARLIN CORES, JOSEFA
14.324,86
13.610,92
21.122,23
49.058,01
DAVANDOIRA, S.L.
8.905,24
8.461,42
13.130,93
30.497,59
DIAZ GONZALEZ, JOSE ANGEL
17.523,92
16.650,55
25.839,31
60.013,78
FONTE SACRA, S.L.
30.933,23
29.391,55
45.611,55
105.936,33
GOAS LADRA, ANSELMO
5.735,83
5.449,96
8.457,58
19.643,37
HOTEL COLON TUY, S.L.
26.740,19
25.407,49
39.428,85
91.576,53
HOTEL MONCARSOL, S.L.
7.896,10
7.502,56
11.642,93
27.041,59
IBAÑEZ FDEZ-JARDON, PILAR
36.515,19
34.695,30
53.842,23
125.052,72
INMOBILIARIA RIO NILO, S.L.U.
63.945,33
60.758,35
94.288,43
218.992,11
INVERSIONES RACATI, S.A.
15.797,11
15.009,80
23.293,09
54.100,00
LOPEZ SANGIL, Mª CONCEPCION
9.115,60
8.661,29
13.441,11
31.218,00
PAZ VAZQUEZ, S.L.
15.266,61
14.505,73
22.510,86
52.283,20
SILVA ALVITE, JUAN
23.207,57
22.047,20
34.223,23
79.478,00
VARELA FERNANDEZ, JOSE LUIS
16.265,70
15.455,04
23.984,05
55.704,79
DECRETO 233/2006, do 23 de novembro, polo que se modifica o Decreto 92/1989, do 19 de marzo, polo que se aproba a afectación secundaria á Consellería de Educación e Ordenación Universitaria dunha parcela situada no recinto portuario de Vilanova de Arousa.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/12/2006

O presidente de Portos de Galicia solicitou da Secretaría Xeral e do Patrimonio a incoación dun proce
demento de revogación parcial dunha afectación secundaria feita a favor da Consellería de Educación e Ordenación Universitaria por Decreto 92/1989, do 19 de marzo (Diario Oficial de Galicia nº 107, do 6 de xuño), para a execución das obras contidas no proxecto de remodelación da dársena interior do porto de Vilanova de Arousa.
A incoación do expediente de revogación parcial da afectación secundaria tramitouse segundo o disposto nos artigos 12 da Lei 3/1985, do 12 de abril, e 31 do Decreto 50/1989, do 9 de marzo, polo que se aproba o seu regulamento, con audiencia da Consellería de Educación e Ordenación Universitaria.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e tres de novembro de dous mil seis,
DISPOÑO:
Artigo 1º
Modifícase o artigo primeiro do Decreto 92/1989, do 19 de marzo, e revógase a afectación secundaria imposta a favor da Consellería de Educación e Ordenación Universitaria nunha franxa de 462 m de superficie de terreos do dominio público portuario do porto de Vilanova de Arousa, para a execución das obras contidas no proxecto de remodelación da dársena interior do porto de Vilanova de Arousa.
A dita revogación implica a ocupación por parte de Portos de Galicia dunha franxa de catro metros ao longo da marxe dereita da vía de acceso ao porto de Vilanova de Arousa.
Artigo 2º
A revogación parcial conferirá a Portos de Galicia, titular da afectación principal, sobre a devandita franxa de terreo (465 m), as facultades de administración, xestión e conservación, sen prexuízo das que correspondan á Consellería de Educación e Ordenación Universitaria sobre a restante superficie como titular dun interese específico por razón da afectación secundaria.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e tres de novembro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Decreto 157/2006, do 7 de setembro, de rehabilitación e renovación da calidade de vivendas no medio rural e en conxuntos históricos de Galicia.
CONSELLERÍA DE VIVENDA E SOLO — I. DISPOSICIÓNS XERAIS — 22/12/2006

Advertido erro na publicación do devandito decreto no Diario Oficial de Galicia número 181, do pasado 19 de setembro deste ano, en canto á súa situación no epígrafe «III. OUTRAS DISPOSICIÓNS», cómpre facer a oportuna corrección do citado erro para situalo no epígrafe «I. DISPOSICIÓNS XERAIS».
DECRETO 239/2006, do 21 de decembro polo que se dispón o cesamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 28/12/2006

O ente público Portos de Galicia, creado pola Lei 5/1994, do 29 de novembro, ten entre as súas funcións a ordenación, administración e explotación das obras, as instalación, os servizos e as actividades portuarias, así como a planificación das zonas de servizo e as súas futuras ampliacións.
A teor do establecido no artigo 7 da devandita lei e no artigo 10 do seu regulamento (aprobado polo Decreto 227/1995), o órgano superior colexiado do ente público é o Consello de Administración. Del forman parte, ademais de representantes dos sectores económicos relacionados coas actividades portuarias, do persoal do ente e das administracións
locais, dez vogais en representación da Administración autonómica.
O citado precepto regulamentario refírese ademais á forma de nomeamento e cesamento dos vogais, sendo todos eles por proposta do presidente do ente público, agás respecto dos representantes da Administración autonómica, en que a proposta é dos respectivos conselleiros.
Polo exposto, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do día vinte e un de decembro de dous mil seis,
DISPOÑO:
Artigo único.-Que cese como vogal do Consello de Administración do ente público Portos de Galicia, en representación da Consellería de Política Territorial, Obras Públicas e Transportes, José Carlos Baños Márquez, agradecéndolle os servizos prestados.
Santiago de Compostela, vinte e un de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 14 de decembro de 2006 pola que se nomea novo secretario do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 28/12/2006

Advertido erro na citada orde, publicada no DOG nº 243, do 20 de decembro de 2006, cómpre facer a seguinte corrección:
Na páxina 18.449, no anexo, onde di: «-Juan José Casas Rodríguez», debe dicir: «-Xoán Xosé Casas Rodríguez».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 240/2006, do 21 de decembro, polo que se dispón o nomeamento dun vogal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 28/12/2006

O ente público Portos de Galicia, creado pola Lei 5/1994, do 29 de novembro, ten entre as súas funcións a ordenación, administración e explotación das obras, as instalacións, os servizos e as actividades portuarias, así como a planificación das zonas de servizo e as súas futuras ampliacións.
A teor do establecido no artigo 7 da devandita lei e no artigo 10 do seu regulamento (aprobado polo Decreto 227/1995), o órgano superior colexiado do ente público é o Consello de Administración. Del forman parte, ademais de representantes dos sectores económicos relacionados coas actividades portuarias, do persoal do ente e das administracións locais, dez vogais en representación da Administración autonómica, vogais que son nomeados polo Consello da Xunta de Galicia por proposta dos respectivos conselleiros.
Producida a vacante dun dos vogais nomeados en representación da Consellería de Política Territorial, Obras Públicas e Transportes e considerando que
a Dirección Xeral de Transportes ten atribuídas funcións en materia de transporte marítimo, con evidente conexión con actividades portuarias, considérase conveniente que a persoa titular daquel centro directivo forme parte do Consello de Administración do ente público Portos de Galicia.
Polo exposto, en aplicación do previsto no precepto regulamentario antes citado, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do día vinte e un de decembro de dous mil seis,
DISPOÑO:
Artigo único.-Nomear como vogal do Consello de Administración do ente público Portos de Galicia, en representación da Consellería de Política Territorial, Obras Públicas e Transportes, a Mar Chao López.
Santiago de Compostela, vinte e un de decembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 19 de decembro de 2006 pola que se modifica a do 2 de marzo de 2006 pola que se regulan as bases para a concesión de prestacións periódicas de apoio a mulleres que sofren violencia de xéneroe procédese á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 22/12/2006

Por Resolución do 2 de marzo de 2006, publicada no Diario Oficial de Galicia do 8 de marzo de 2006, o Servizo Galego de Promoción da Igualdade do Home e da Muller, organismo autónomo que depende da Vicepresidencia da Igualdade e do Benestar adscrito á Secretaría Xeral da Igualdade, convocáronse axudas económicas de carácter periódico de apoio ás mulleres que sofren violencia de xénero.
As bases reguladoras destas axudas establecen que as prestacións económicas aprobadas ao abeiro desta resolución se financiarán, para o exercicio actual, con cargo á aplicación orzamentaria 05.80.212A. 480.6 dos orzamentos deste organismo reservándose para tal efecto un crédito de 1.100.000 euros; e para o financiamento das subvencións plurianuais correspondentes ás prestacións que pola súa duración xeren dereitos económicos no exercicio seguinte, circunstancia suxeita á autorización previa do Consello da Xunta, resérvase un crédito de 550.000 euros. Na disposición adicional primeira establece que o crédito consignado no orzamento para esta convocatoria poderá incrementarse, coa previa publicación, de acordo coas dispoñibilidades orzamentarias.
A existencia de remanentes no orzamento do organismo que poden ser empregados para esta finalidade permite incrementar os créditos inicialmente previstos, polo que, en uso das facultades que teño atribuídas,
DISPOÑO:
Artigo único.
Primeiro.-Amplíanse os créditos consignados nas bases reguladoras das axudas económicas de carácter periódico de apoio ás mulleres que sofren violencia de xénero nas seguintes contías:
a) Para o exercicio corrente, con cargo á partida orzamentaria 05.80.212A.480.6, increméntase en
105.300 euros, quedando asignado un crédito de 1.205.300 euros.
b) Para atender as subvencións plurianuais, increméntase a previsión inicial en 160.000 euros, quedando así reservado un crédito con cargo ao orzamento de 2007 de 710.000 euros.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta resolución entrará en vigor ao día seguinte o da súa publicación.
Santiago de Compostela, 19 de decembro de 2006.
Ana Luísa Bouza Santiago
Directora do Servizo Galego de Promoción
da Igualdade do Home e da Muller
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 13 de decembro de 2006 pola que se publica o tipo de xuro de referencia para o primeiro semestre de 2007 para as operacións acollidas a diferentes programas de axuda do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2006

Tendo en conta que distintos programas de axuda do Instituto Galego de Promoción Económica (Igape) establecen que o tipo de xuro das operacións acollidas a estes variará por semestres naturais, publicándose o tipo de referencia para cada semestre no Diario Oficial de Galicia.
Polo que antecede e unha vez verificados os datos relativos á evolución do Mibor e Euribor, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1º a) do Decreto 317/1992, do 12 de novembro, polo que se aproba o regulamento do Igape
RESOLVO:
Primeiro.-O tipo de xuro de referencia para o primeiro semestre de 2007 para as operacións acollidas aos seguintes programas de axuda do Instituto Galego de Promoción Económica (Igape) será o 3,728%:
-Programa de préstamos para financiar producións audiovisuais na Comunidade Autónoma de Galicia (DOG nº 87, do 7 de maio de 2002).
-Programa de préstamos para financiar proxectos emprendedores na Comunidade Autónoma de Galicia (DOG nº 63, do 31 de marzo de 2003).
-Convenio polo que se establece unha liña de avais do Igape para financiar a adquisición de dereitos de pesca por parte de agrupacións de produtores
para o acceso da frota galega a caladoiros, subscrito entre o Igape e as entidades financeiras (DOG nº 222, do 15 de novembro de 2004).
-Programa de préstamos para financiar proxectos en materia de innovación tecnolóxica na Comunidade Autónoma de Galicia (DOG nº 84, do 3 de maio de 2005).
-Convenio polo que se establece unha liña de avais do Igape para financiar a adquisición de dereitos de pesca por parte de armadores e agrupacións de produtores para o acceso da frota galega a caladoiros, subscrito entre o Igape e as entidades financeiras (DOG nº 195, do 9 de outubro de 2006).
-Convenio entre o Igape, as sociedades de garantía recíproca e as entidades financeiras adheridas para a habilitación dunha liña de financiamento específica para emprendedores (DOG nº 195, do 9 de outubro de 2006).
-Convenio entre o Igape, as sociedades de garantía recíproca e as entidades financeiras adheridas para a habilitación dunha liña de financiamento específica para proxectos de innovación na Comunidade Autónoma de Galicia (DOG nº 195, do 9 de outubro de 2006).
Santiago de Compostela, 13 de decembro de 2006.
José Antonio Delgado Arce
Director xeral do Instituto Galego de Promoción
Económica
RESOLUCIÓN do 1 de decembro de 2006 pola que se lles dá publicidade aos beneficiarios das axudas concedidas ao abeiro do convenio de apoio financeiro 2004-2006 ás pequenas e medianas empresas que superen os 300.506,05 euros de investimento subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2006

Mediante Resolución do 27 de xaneiro de 2004 publicouse o convenio de apoio financeiro 2004-2006 ás pequenas e medianas empresas subscrito entre o Instituto Galego de Promoción Económica e as entidades financeiras (DOG nº 20, do 30 de xaneiro). Este convenio ten por obxecto definir
os termos de colaboración entre a entidade financeira e o Igape coa finalidade de establecer liñas de financiamento subsidiado para as pequenas e medianas empresas.
A cláusula 9.9 do dito convenio establece que serán obxecto de publicación no Diario Oficial de Galicia as axudas concedidas para aqueles proxectos que superen os 300.506,05 euros de investimento subvencionable.
Estas axudas serán financiadas con cargo á aplicación orzamentaria 02.01.01/06/05.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro do convenio de apoio financeiro 2004-2006
ás pequenas e medianas empresas que superen os 300.506,05 euros de investimento subvencionable.
Santiago de Compostela, 1 de decembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº expediente
Nome/razón social
Data
da resolución
Importe subvencionable (A)
Subvención (A)
Emprego que
se vai crear
1A/06.2080.0800.N.5541405293
Pesquera Raymi, S.L.
4-9-2006
677.998,00
17.590,02
0
1A/06.2091.0154.N.2736/8
Pesquera Rodríguez Bouza, S.L.
4-9-2006
2.000.000,00
116.733,21
1
1A/06.2080.0497.N.5541390889
González Queiruga, José y otros
(Pesquera Xilo, S.C.)
4-9-2006
366.819,24
17.031,23
0
1A/06.0030.6337.N.00396
Thenaisie Provote, S.A.
4-9-2006
602.368,99
31.373,32
3
1A/06.0049.0083.N.2006000278
Pesquera de Cillero, S.A.
29-9-2006
2.380.007,00
138.912,52
1
1A/06.2091.0154.N.2744/8
Hermanos Galdo, S.L.
29-9-2006
2.643.000,00
154.254,60
1
1A/06.2091.0154.N.2751/7
Pesquera Lucense, S.A.
23-10-2006
2.200.000,00
128.406,53
1
1A/06.0072.0181.N.06090701
Guerra Fraga Antonio y otro, S.C.
30-10-2006
312.775,00
13.484,45
0
1A/06.2091.0109.N.11307/5
Pesquerías Saviñela, S.L.
30-10-2006
2.518.000,00
119.651,54
1
RESOLUCIÓN do 1 de decembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2006

Mediante Resolución do 11 de marzo de 2005 publicouse a nova regulamentación das bases reguladoras das axudas do Instituto Galego de Promoción Económica para proxectos empresariais de investimento (DOG nº 58, do 28 de marzo) e as súas modificacións. As mencionadas bases desenvolven o conxunto de actuacións destinadas a incentivar proxectos de investimento.
Na súa base 17 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Ditas axudas serán financiadas con cargo ás aplicacións orzamentarias 02.02.10/01/01.656700, 02.02.10/02/01.656700 e 02.02.17/01/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para proxectos empresariais de investimento.
Santiago de Compostela, 1 de decembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº expediente
Nome/razón social
Data
da resolución
Importe subvencionable (A)
Subvención (A)
Emprego que
se vai crear
AF008.2005.1.140
Campo Slate, S.L
24-7-2006
4.425.985,77
575.378,15
34
AF008.2005.1.153
Inaval Ingeniería y Habilitacion, S.L.
31-7-2006
4.027.076,43
531.673,75
10
AF008.2005.1.134
Maderas Mosquera González, S.L.
2-10-2006
652.673,08
71.794,04
5
AF008.2005.1.154
Consignaciones Ferrol, S.L.
2-10-2006
399.627,49
43.959,02
3
AF008.2005.1.170
Rótulos, Distribución y Serigrafía, S.L.
2-10-2006
1.075.668,85
107.566,89
6
AF008.2005.1.176
Metalúrgica del Atlántico, S.L.
3-10-2006
4.953.248,00
495.324,80
25
AF008.2005.1.141
Ocv, S.L.
3-10-2006
2.109.942,88
253.193,15
12
AF008.2005.1.110
Vencor, S.L. (en constitución)
6-10-2006
803.044,82
48.182,69
8
AF008.2005.1.105
Uniter Etiquetas, S.L.
6-10-2006
2.513.296,65
100.531,87
3
AF008.2005.1.131
Láser Galicia, S.L.
11-10-2006
676.240,00
54.099,20
7
AF008.2005.1.138
Tubos Precableados, S.L.
11-10-2006
851.955,00
85.195,50
5
AF008.2005.1.144
Portomotor, S.L.
11-10-2006
1.318.336,76
213.427,00
5
AF008.2005.1.115
Herederos de Ignacio de La iglesia, S.A.
18-10-2006
3.010.670,00
120.426,80
7
AF008.2005.1.123
Adolfo Domínguez, S.A.
18-10-2006
3.598.055,00
611.669,35
5
AF008.2005.1.135
Rías Altas Expres, S.L.
18-10-2006
1.135.079,23
45.403,17
5
AF008.2005.1.130
Mecanizados Esytor, S.L.
23-10-2006
690.850,00
20.725,50
3
AF008.2005.1.118
Indusal Rías Altas, S.A.
23-10-2006
2.238.948,44
403.010,72
38
AF008.2005.1.136
Macoga, S.A.
23-10-2006
772.278,00
54.059,46
5
AF008.2005.1.197
Montajes y Talleres Gómez, S.L.
23-10-2006
713.874,50
148.493,71
5
AF008.2005.1.120
Ibernisha, S.L.
26-10-2006
1.524.535,53
91.472,13
12
AF008.2005.1.150
Imprepack, S.L.U.
26-10-2006
3.733.923,23
448.070,79
18
RESOLUCIÓN do 11 de decembro de 2006, da Dirección Xeral de Ordenación e Innovación Educativa, pola que se modifica a autorización dos programas de garantía social en centros públicos para o curso 2006/2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/12/2006

Ao abeiro da habilitación prevista no punto décimo terceiro da Orde do 15 de maio de 1997, pola que se regulan os programas de garantía social na Comunidade Autónoma de Galicia, a Dirección Xeral de Ordenación e Innovación Educativa dita a Resolución do 12 de xuño de 2006, pola que se autorizan os programas de garantía social en centros públicos para o curso 2006/2007.
Dada a evolución crecente da demanda destes programas cómpre modificar a oferta actual, procedendo á ampliación do número dos programas autorizados ou á substitución de perfís profesionais por outros máis solicitados.
Por todo isto, esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Primeiro.-Autorizar a ampliación da oferta de programas ou perfís de garantía social para o curso 2006/2007 en centros públicos, segundo datos que figuran no anexo I da presente resolución.
Segundo.-Autorizar a substitución dos programas ou perfís profesionais que figuran no anexo II desta resolución.
Terceiro.-Autorizar a ampliación de grupos de programas de garantía social, segundo consta no anexo III desta resolución.
Santiago de Compostela, 11 de decembro de 2006.
Mª José Pérez Mariño
Directora xeral de Ordenación
e Innovación Educativa
RESOLUCIÓN do 14 de decembro de 2006, da Dirección Xeral de Xustiza, pola que se anuncia a exposición pública das listas definitivas das solicitudes admitidas e excluídas dos programas correspondentes ás axudas do fondo de acción social do ano 2006 para o persoal ao servizo da Administración de xustiza destinado na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2006

Rematados os traballos da repartición do fondo de acción social para o ano 2006, e de conformidade co establecido nos puntos 6 e 7 do acordo da comisión paritaria de acción social sobre os criterios de repartición do fondo de acción social para o exercicio 2006 para o persoal ao servizo da Administración de xustiza nesta comunidade autónoma, ao cal se lle deu publicidade por resolución do 20 de xuño de 2006 da Dirección Xeral de Xustiza (DOG nº 123, do 28 de xuño), e unha vez transcorrido o prazo de alegacións previsto no punto segundo da Resolución do 9 de novembro de 2006 pola que se anunciaba a exposición pública das listas provisionais (DOG nº 221, do 16 de novembro), e á vista do resultado da reunión da mesa sectorial do día 13 de decembro de 2006, esta dirección xeral
DISPÓN:
Primeiro.-Aprobar e dar publicidade ás listas definitivas das solicitudes admitidas e excluídas correspondentes aos programas I, II e III: axuda fillos e estudos fillos, estudos funcionarios e axuda para minusvalideces e outras respectivamente, que estarán expostas no taboleiro de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos, nas delegacións provinciais e nas páxinas web: www.xudicial.xunta.es e www.xunta.es/conselle/xi/dxxpersoal.htm.
Segundo.-A repartición do fondo de acción social farase de conformidade co acordo da comisión paritaria de acción social para o ano 2006 e co acordado na mesa sectorial de acción social do día 13 de decembro de 2006.
Terceiro.-Contra esta resolución que esgota a vía administrativa poderán presentar recurso potestativo de reposición ante o director xeral de Xustiza no prazo dun mes, ou ser impugnada directamente ante o Xulgado do Contencioso-Administrativo competente no prazo de dous meses, ambos os dous prazos contados a partir do día seguinte ao da publicación da presente resolución, de acordo co previsto no artigo 116 e 117 da Lei 30/1992, do 26 de novembro, de réximen xurídico das administracións públicas e do procedemento administrativo común e art. 14,
25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de decembro de 2006.
Julio Ignacio Iglesias Redondo
Director xeral de Xustiza
DECRETO 234/2006, do 7 de decembro, polo que se declara a urxente ocupación, para os efectos de expropiación forzosa, polo Concello de Fene, dos bens e dereitos necesarios para a realización das obras do proxecto de pavimentación do camiño de Punxeiro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2006

O Concello de Fene, en sesión celebrada o día quince de setembro de dous mil cinco, aprobou o proxecto de pavimentación do camiño de Punxeiro e, na sesión do seis de xullo de dous mil seis, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
O dito expediente tivo entrada na Consellería de Presidencia, Administracións Públicas e Xustiza, e contén a xustificación acreditativa da motivación para a declaración de urxente ocupación.
O expediente foi tratado na comisión de secretarios xerais previa á súa elevación ao Consello da Xunta de Galicia.
O expediente contén a documentación a que se refire o artigo primeiro da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, a actuación é necesaria nunha vía que é a única comunicación do núcleo de Punxeiro, un dos máis poboados, coa rede pública viaria municipal, non podendo acceder os servizos de urxencias, tanto de ambulancias, bombeiros ou doutras características, ademais dos autobuses de transporte escolar ou vehículos de recollida de lixo, ao ter o camiño un firme ordinario, moi estreito e dunha grande irregularidade.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día sete de decembro de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para efectos de expropiación forzosa, polo Concello de Fene, dos bens e dereitos concretados no expediente administrativo instruído para o efecto e necesarios para a execución das obras do proxecto de pavimentación do camiño de Punxeiro, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes no presente caso, con carácter previo ao inicio das obras.
Santiago de Compostela, sete de decembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 18 de decembro de 2006 pola que se modifica a do 25 de abril de 2006 pola que se convocan axudas para o mantemento e mellora na calidade das escolas infantís 0-3 dependentes das corporacións locais.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/12/2006

Por Orde do 25 de abril de 2006 (DOG nº 90, do 11 de maio), da Vicepresidencia da Igualdade e do Benestar, convócanse axudas para o mantemento
e mellora na calidade das escolas infantís 0-3 dependentes das corporacións locais. Na súa exposición de motivos sinálase que as axudas que se establecen no articulado desta orde financiaranse con cargo á aplicación orzamentaria 05.20.212A.4610, recollida na Lei de orzamentos xerais da Comunidade Autónoma de Galicia para o ano 2006, e o importe destinado a elas ascenderá a 4.200.000 euros.
Dado que para atender as axudas solicitadas o importe destinado na orde de 25 de abril de 2006 resulta insuficiente, e tendo en conta a existencia de remanente na aplicación orzamentaria 05.20.212A.4610, procédese a incrementar o importe destinado ás axudas,
polo que é necesario modificar a orde no que respecta a este punto.
De acordo con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.
1. Modificar o parágrafo 7º da exposición de motivos da Orde do 25 de abril de 2006, da Vicepresidencia da Igualdade e do Benestar, pola que se convocan axudas para o mantemento e mellora na calidade das escolas infantís 0-3 dependentes das corporacións locais, que pasará a ter a seguinte redacción:
«As axudas que se establecen no articulado desta orde financiaranse con cargo á aplicación orzamentaria 05.20.212A.4610, recollida na Lei de orzamentos xerais da Comunidade Autónoma de Galicia para o ano 2006, e o importe destinado a elas ascenderá a 4.553.576,04 euros».
2. Esta modificación non afecta o prazo establecido na devandita orde para a presentación das solicitudes.
Disposicións derradeiras
Primeira.-Autorízase a secretaria xeral da Igualdade para ditar as disposicións que sexan necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de decembro de 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 24 de novembro de 2006 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 01/12/2006

O Decreto 164/2005, do 16 de xuño, crea o rexistro telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúense no anexo VII do Decreto 164/2005, do 16 de xuño (procedementos para os que está habilitado o Rexistro Telemático da Xunta de Galicia), e quedan, pois, habilitados cos efectos previstos no seu artigo 5.1º, os seguintes procedementos:
* Indemnización compensatoria para agricultores.
* Solicitude de prima en beneficio dos produtores de ovino e cabrún.
* Solicitude de prima en beneficio dos produtores que manteñan vacas nutrices (art. 125 R(CE) 1782/2003).
* Solicitude de pagamento adicional no sector lácteo (art. 69 R(CE) 1782/2003).
* Solicitude de pagamento adicional a explotacións que manteñan vacas nutrices (art. 69 R(CE) 1782/2003).
* Axudas por superficies.
* Admisión ao réxime de pagamento único por explotación.
* Axuda ao réxime de pagamento único por explotación.
2. Os procedementos para a tramitación electrónica estarán dispoñibles no enderezo
http://www.xunta.es/servicios/.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de novembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 4 de setembro de 2006 pola que se regula a concesión de axudas para compensar as perdas sufridas en establecementos turísticos causadas pola vaga de incendios que asolaron Galicia durante os días 4 a 14 de agosto do ano en curso.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/12/2006

Advertido erro na dita orde, publicada no DOG nº 171, do martes 5 de setembro de 2006, cómpre facer a oportuna corrección:
-Na páxina 13.619, no artigo 3º, onde di: «Para a concesión destas axudas destinarase unha contía de trescentos mil euros (300.000 A)», debe dicir: «Para a concesión destas axudas destinarase unha contía de trescentos mil euros (300.000 A) que se imputarán á aplicación orzamentaria 15.06.651-A.770.6».
RESOLUCIÓN do 23 de novembro de 2006 pola que se procede á publicación das subvencións concedidas en virtude da Orde do 10 de abril de 2006 pola que se convocan subvencións a empresas privadas para a creación de infraestrutura hoteleira na Comunidade Autónoma de Galicia.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/12/2006

De conformidade co disposto no artigo 18.1º da Lei 38/2003, do 17 de novembro, xeral de subvencións, 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 10 de abril de 2006 pola que se convocan subvencións a empresas privadas para a creación de infraestrutura hoteleira na Comunidade Autónoma de Galicia e que superan os 3.000 euros.
Finalidade da axuda: a subvención dos gastos das accións encamiñadas á creación, mediante nova construción ou rehabilitación e/ou restauración de edificacións, de hoteis que, baseándose no establecido no Decreto 267/1999, do 30 de setembro, polo que se establece a ordenación dos establecementos hoteleiros, se poidan incluír nalgunha das especialidades establecidas.
Norma reguladora: Orde do 10 de abril de 2006 pola que se convocan subvencións a empresas privadas para a creación de infraestrutura hoteleira na Comunidade Autónoma de Galicia (Diario Oficial de Galicia nº 75, do 19 de abril).
Crédito orzamentario: 1.116.230,00 A na aplicación orzamentaria 10.06.651A.770.2, distribuídos en tres anualidades, a saber, para o ano 2006, 325.937,00 A, para o ano 2007, 309.693,00 A e para o ano 2008, 480.600 A.
Beneficiarios da subvención cunha contía superior a 3.000 euros, e importe da axuda concedida a cada un deles expresada en euros, por orde alfabética.
Santiago de Compostela, 23 de novembro de 2006.
Fernando X. Blanco Álvarez
Conselleiro de Innovación e Industria
SUBVENCION
BENEFICIARIO
2006
2007
2008
TOTAL
HOTEL DE NATURALEZA A V., S.L.
31.025,93
29.479,66
45.748,29
106.253,88
BARCO PEREZ, ALFONSO
18.025,05
17.126,73
26.578,27
61.730,05
GARCIA LANDEIRA, Mª SOLEDAD
32.024,99
30.428,94
47.221,44
109.675,37
PURA VIDA, TURISMO RURAL GALICIA, S.L.
22.916,20
21.774,10
33.790,34
78.480,64
HERMIDA MANZANEQUE, S.L.
41.606,60
39.533,02
61.349,68
142.489,30
ISLA NOVA HOTEL, S.L.
21.132,63
20.079,43
31.160,45
72.372,51
PARDO DE VERA, GERARDO
73.852,58
70.171,92
108.896,96
252.921,46
CASA MIRANDA BURELA, S.L.
43.752,03
41.571,52
64.513,16
149.836,71
PROMOCIONES TURISTICAS LEZAGON, S.L.
29.052,71
27.604,79
42.838,75
99.496,25
FERNANDEZ PIÑEIRO, MARIA SILVIA
12.548,28
11.922,89
18.502,66
42.973,83
ORDE do 5 de decembro de 2006 pola que se dispón o nomeamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/12/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e en exercicio das facultades que me foron atribuídas polo Consello da Xunta de Galicia na súa reunión do día 10 de xaneiro de 2002,
DISPOÑO:
O nomeamento de Mar Chao López como vogal do Consello de Administración da Autoridade Portuaria de San Cibrao, Ferrol e a súa ría, en representación da Xunta de Galicia.
Santiago de Compostela, 5 de decembro de 2006.
María José Caride Estévez
Conselleira de Política Territorial, Obras Públicas
e Transportes
ORDE do 5 de decembro de 2006 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 14/12/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e en exercicio das facultades que me foron atribuídas polo Consello da Xunta de Galicia na súa reunión do día 10 de xaneiro de 2002,
DISPOÑO:
O cesamento de José Carlos Baños Márquez como vogal do Consello de Administración da Autoridade Portuaria de San Cibrao, Ferrol e a súa ría, en representación da Xunta de Galicia, agradecéndolle os servizos prestados.
Santiago de Compostela, 5 de decembro de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES